dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 1059/2003 dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS) minħabba l-Adeżjoni tal-Bulgarija u tar-Rumanija fl-Unjoni Ewropea Kumitat għall-Iżvilupp Reġjonali Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error! ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 1059/2003 dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS) minħabba l-Adeżjoni tal-Bulgarija u tar-Rumanija fl-Unjoni Ewropea (Proċedura ta' kodeċiżjoni: l-ewwel qari) Il-Parlament Ewropew , – wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0095 ) Għadha mhix ippubblikata fil-ĠU. , – wara li kkunsidra l-Artikolu 251(2) u l-Artikolu 285 (1) tat-Trattat KE, li b'konformità magħhom il-Kummissjoni ppreżentat il-proposta lill-Parlament ( C6‐0091/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għall-Iżvilupp Reġjonali ( A6‐0285/2007 ), Japprova l-proposta tal-Kummissjoni kif emendata; Jitlob lill-Kummissjoni sabiex terġa' tirreferi l-kwistjoni lill-Parlament jekk għandha l-ħsieb li temenda l-proposta b'mod sostanzjali jew li tibdilha b'test ġdid; Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni. Test propost mill-Kummissjoni PREMESSA 4a (ġdida) (4 a) Peress li l-objettivi ta' dan ir-Regolament, b'mod partikulari l-ħolqien ta' standards ta' statistika komuni li jippermettu l-produzzjoni ta' dejta armonizzata, ma jistgħux jinkisbu b'mod suffiċjenti mill-Istati Membri waħedhom u għalhekk jistgħu jinkisbu aħjar fil-livell Komunitarju, il-Komunità tista' tadotta miżuri, bi qbil mal-prinċipju tas-sussidjarjetà kif stipulat fl-Artikolu 5 tat-Trattat. F'konformità mal-prinċipju tal-proporzjonalità, kif stipulat f'dak l-Artikolu, dan ir-Regolament ma jmurx lil hinn minn dak li hu meħtieġ sabiex jintlaħqu dawk l-objettivi. ANNESS III, PUNT 1 Anness III (Regolament (KE) Nru 1059/2003) Dan li ġej ġie inserit bejn il-Belġju u r-Repubblika Ċeka: Dan li ġej ġie inserit bejn il-Belġju u r-Repubblika Ċeka: Introduzzjoni L-istatistiċi reġjonali huma użati fil-livell Komunitarju bħala bażi statistika oġġettiva għal għadd ta' raġunijiet differenti minn xulxin. Importanza politika ewlenija hija marbuta ma' wħud minnhom, eż. l-għażla ta' oqsma eliġibbli għall-Fondi Strutturali jew għal għajnuna statali (fil-każ ta' l-aħħar, suġġetta għall-kompatibilità ma' l-Artikoli 87 u 89 tat-Trattat tal-KE). Ir-Regolament KE 1059/2003 tal-Parlament Ewropew u tal-Kunsill jistabbilixxi klassifikazzjoni komuni għal unitajiet territorjali għall-istatistika (NUTS) ibbażata fuq kriterji demografiċi, skond il-bżonn tal-Komunità għal bażi legali xierqa għal din il-klassifikazzjoni. L-istatistiċi reġjonali huma fundamentali għas-sistema statistika Ewropea, li qed tintuża għal medda wiesgħa ta' skopijiet u minn medda wiesgħa ta' utenti. Pereżempju, id-dejta reġjonali ta' l-Istati Membri ta' l-UE hija użata għall-allokazzjoni tal-fondi strutturali b'mod razzjonali u konsistenti. Għaldaqstant, l-istatistiċi reġjonali huma l-bażi statistika oġġettiva għal deċiżjonjiet politiċi importanti. Il-ħidma fuq Regolament li jagħti status legali lin-NUTS bdiet fir-rebbiegħa tas-sena 2000, bl-adozzjoni u d-dħul fis-seħħ fl-2003 tar-Regolament hawn fuq imsemmi. L-istruttura tan-NUTS attwali taqsam kull Stat Membru f'għadd ta' reġjuni fil-livell NUTS 1. Kull wieħed minn dawn huwa maqsum mill-ġdid f'reġjuni fil-livell NUTS 2, u dawn jerġgħu jinqasmu f'reġjuni fil-livell NUTS 3. Il-Parlament Ewropew ħeġġeġ biex tkun inkluża r-raba' kategorija: NUTS 4 (ara pereżempju r-rapport A5-0071/2003 ; rapporteur: Rosa Miguélez Ramos) sabiex tkopri unitajiet territorjali iżgħar. Sabiex tilħaq il-bżonn ġenerali u dejjem akbar ta' tagħrif fil-livell lokali, il-Kummissjoni ħolqot sistema ta' tagħrif infrareġjonali, bl-ewwel pass ikun dak li titfassal klassifikazzjoni Komunitarja ta' l-unitajiet amministrattivi lokali ("LAU") kompatibbli man-NUTS. L-LAU huma l-komponenti bażiċi tar-reġjuni NUTS. Wara ġew identifikati żewġ livelli oħra ta' l-LAU skond il-prinċipji tan-NUTS, iżda għall-Istati Membri kollha ġew stabbiliti biss l-aħħar u l-iżgħar (livell LAU 2). Normalment dan jikkorrispondi mal-kunċett ta' 'muniċipalità' jew 'distrett'. Bil-prospettiva ta' għadd kbir ta' Stati Membri ġodda deħlin fl-Unjoni, ġew stabbiliti l-kriterji biex l-unitajiet territorjali ta' referenza (NUTS) jiġu ċċarati sabiex tiġi definita struttura reġjonali konsistenti tat-territorju għal raġunijiet statistiċi. Dan l-aspett purament tekniku kellu filfatt implikazzjonijiet kbar għall-amministrazzjonijiet lokali u reġjonali. Fl-2005 il-Kummissjoni ppreżentat Komunikazzjoni kif prevista fl-Artikolu 2(5) tar-Regolament KE 1059/2003 hawn fuq imsemmi, dwar kemm huwa xieraq li jiġu stabbiliti regoli fuq il-bażi ta' l-Ewropa kollha għal aktar livelli dettaljati tal-Klassifikazzjoni NUTS ( COM(2005)0473 ). Fil-Komunikazzjoni tagħha (COM(2005)473 finali) il-Kummissjoni kkonkludiet li, attwalment, ebda livell addizzjonali fl-istruttura reġjonali ma huwa previst fil-qafas tar-Regolament NUTS. Il-proposta tal-Kummissjoni Ewropea għal Regolament Il-Kummissjoni qed tipproponi li temenda r-Regolament (KE) Nru 1059/2003 dwar l-istabbiliment ta' klassifikazzjoni komuni ta' l-unitajiet territorjali għall-istatistika (NUTS) minħabba l-adeżjoni tal-Bulgarija u r-Rumanija ma' l-UE. Ir-Regolamemt li jemenda jsegwi b'mod koerenti wieħed preċedenti, ir-Regolament (KE) Nru 1888/2005 tal-Parlament Ewropew u l-Kunsill minħabba l-adeżjoni ta' l-għaxar Stati Membri fl-2004. Konklużjoni Skond ir-rapporteur tagħkom, huwa meħtieġ li tiġi integrata, f'konformità mal-proposta tal-Kummissjoni, il-klassifikazzjoni ta' l-unitajiet territorjali tal-Bulgarija u r-Rumanija fil-klassifikazzjoni statistika tal-Komunità. Għalhekk jilqa' l-inizjattiva tal-Kummissjoni rigward l-adozzjoni ta' l-annessi għar-Regolament (KE) Nru 1059/2003 tal-Parlament Ewropew u tal-Kunsill f'dan ir-rigward. Ir-rapporteur tagħkom ma jikkunsidrax li hu meħtieġ li jitressqu emendi għall-proposta tal-Kummissjoni. Madankollu, kif ġie enfasizzat qabel mill-Parlament Ewropew, ċerti elementi bħat-trattament ta' unitajiet amministrattivi iżgħar għandhom jiġu enfasizzati. Livell NUTS għal 'unitajiet amministrattivi iżgħar' jagħmilha possibbli li jirrifletti ċirkostanzi reali b'mod aktar preċiż u jevita anomaliji bħall-preżenza ta' unitajiet reġjonali b'popolazzjonijiet differenti ħafna minn xulxin fi ħdan l-istess livell NUTS. Ir-rapporteur tagħkom għalhekk iħeġġeġ ħafna lill-Kummissjoni, kif imsemmi fil-Komunikazzjoni (COM(2005)473 finali), biex tevalwa mill-ġdid is-sitwazzjoni matul is-sena li ġejja, li ssegwi l-bidu tal-perjodu tal-Politika ta' Koeżjoni ġdida, sabiex tħares aktar mill-qrib lejn il-prospetti li jinħoloq livell NUTS ieħor. Madankollu attenzjoni għandha tingħata lill-Anness 3 kif emendat li ma jsegwix mill-qrib il-kriterji tal-popolazzjoni rigward iż-żewġ reġjuni fir-Rumanija, imsemmija bħala mhux amministrattivi fir-Regolament. Ladarba din tidher li hi l-aħjar klassifikazzjoni li għandha ssir minħabba l-kontinwità tad-dejta statistika u ladarba din il-klassifikazzjoni qablu dwarha l-awtoritajiet ikkonċernati, ir-rapporteur tagħkom ma jarax il-bżonn li jipproponi klassifikazzjoni oħra. Madankollu, ikun xieraq li ssir reviżjoni ta' din il-klassifikazzjoni fir-reviżjoni li jmiss ta' l-istruttura attwali. Barra minn hekk, ir-rapporteur tagħkom jirrakkomanda l-armonizzazzjoni tal-livell LAU 1 li għandu jkun appoġġjat attivament mill-Kummissjoni fuq skala Ewropea. Dan jista' jsir permezz ta' skambju ta' opinjonijiet bejn l-uffiċċji ta' l-istatistika, imħeġġa u appoġġjati mill-Kummissjoni, u l-elaborazzjoni ta' prinċipji ta' gwida biex jiġu armonizzati l-kunċetti rigward id-definizzjoni tar-reġjuni tal-livell LAU 1. PROĊEDURA NUTS: emenda għar-Regolament (KE) Nru 1059/2003 minħabba l-adeżjoni tal-Bulgarija u tar-Rumanija fl-Unjoni Ewropea Data meta ġiet ippreżentata lill-PE Kumitat responsabbli Data tat-tħabbir fis-seduta plenarja Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali Sostitut(i) (skond l-Artikolu 178(2)) preżenti għall-vot finali